CELEX: 52015PC0656
Language: sl
Date: 2015-12-16
Title: Predlog SKLEP SVETA o stališču, ki se sprejme v imenu Evropske unije v Skupnem odboru EGP glede spremembe Priloge XXI (Statistika) k Sporazumu EGP (statistični podatki o izdatkih za zdravstveno varstvo)

EVROPSKA KOMISIJA
            Bruselj, 16.12.2015
            COM(2015) 656 final
            2015/0299(NLE)
            Predlog
            SKLEP SVETA
            o stališču, ki se sprejme v imenu Evropske unije v Skupnem odboru EGP glede spremembe Priloge XXI (Statistika)k Sporazumu EGP(statistični podatki o izdatkih za zdravstveno varstvo)
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               Skupni odbor EGP mora za zagotovitev potrebne pravne varnosti in homogenosti notranjega trga vso ustrezno zakonodajo EU v najkrajšem možnem času po njenem sprejetju vključiti v Sporazum EGP. 
            
            
               2.REZULTATI POSVETOVANJ Z ZAINTERESIRANIMI STRANMI IN OCEN UČINKA
            
            
               Namen osnutka sklepa Skupnega odbora EGP (priloženega predlogu sklepa Sveta) je spremeniti Prilogo XXI (Statistika) k Sporazumu EGP, da bi se vanj vključila Uredba Komisije (EU) št. 2015/359 z dne 4. marca 2015 o izvajanju Uredbe (ES) št. 1338/2008 Evropskega parlamenta in Sveta glede statističnih podatkov o izdatkih in financiranju zdravstvenega varstva
                  1
               .
            
            
               Utemeljitev zahtevanih prilagoditev zaradi vključitve Uredbe (EU) št. 2015/359 v Sporazum EGP
            
            
               Zadevna določba:
            
            
               člena 3 in 5; zagotavljanje podatkov o dnevnem zdravljenju (HC. 1.2), dnevni rehabilitaciji (HC. 2.2), dnevni dolgotrajni oskrbi (zdravje) (HC.3.2) in shemah financiranja podjetij (HF. 2.3).
            
            
               Utemeljitev in predlagana rešitev:
            
            
               Informacije o dnevni oskrbi (zdravljenje, rehabilitacija, dolgoročno) in shemah financiranja podjetij v Lihtenštajnu niso na voljo in na nacionalni ravni niso pomembne. V skladu z načelom 11 Evropskega statističnega kodeksa ravnanja mora evropska statistika zadovoljevati potrebe uporabnikov. Prednostne potrebe se izpolnjujejo in odražajo v delovnem programu za Eurostat in nacionalne statistične urade. Po drugi strani to pomeni, da se statistični podatki, ki ne ustrezajo potrebam uporabnikom, ne bi smeli zbirati.
            
            
               HC. 1.2; HC. 2.2 – HC. 3.2 – podatki o dnevni oskrbi (zdravljenje, rehabilitacija, dolgoročno):
            
            
               V registru izvajalcev zdravstvenih storitev v Lihtenštajnu so le podatki o njihovih dejavnostih v okviru kategorije bolnišnične ali ambulantne oskrbe. Razlikovanje med ambulantno in dnevno oskrbo ni običajno in zato ni razpoložljivih podatkov. Vendar je dnevno zdravljenje (HC. 1.2) vključeno v ambulantno zdravljenje (HC. 1.3), dnevna rehabilitacija (HC. 2.2) je vključena v ambulantno rehabilitacijo (HC. 2.3) in dnevna dolgotrajna oskrba (zdravje) (HC. 3.2) je vključena v ambulantno dolgotrajno oskrbo (zdravje) (HC. 3.3).
            
            
               Zato se predlaga naslednja prilagoditev:
            
            
               „Lihtenštajnu ni treba predložiti ločenih podatkov za dnevno zdravljenje (HC. 1.2), dnevno rehabilitacijo (HC. 2.2) in dnevno dolgotrajno oskrbo (zdravje) (HC. 3.2), ki se vključijo v podatke za ambulantno zdravljenje (HC. 1.3), ambulantno rehabilitacijo (HC. 2.3) oziroma ambulantno dolgotrajno oskrbo (zdravje) (HC. 3.3).“
            
            
            
               HF. 2.3 – sheme financiranja podjetij: 
            
            
               Informacije o shemah financiranja podjetij v Lihtenštajnu niso na voljo. Poleg tega izdatki za zdravstveno varstvo v podjetjih predstavljajo zelo majhen del celotnih izdatkov za zdravstvo varstvo, zato zbiranje teh podatkov pomeni nesorazmerno breme. Pogodbenice Sporazuma EGP stalno preverjajo izvzetje Lihtenštajna iz obveznosti posredovanja podatkov za HF. 2.3, in sicer na podlagi informacij, ki jih predloži Statistični urad Lihtenštajna, ki obvesti Eurostat, ko izdatkov za sheme financiranja podjetij ni več mogoče obravnavati kot zanemarljive.
            
            
               Zato se predlaga naslednja prilagoditev:
            
            
               „Lihtenštajnu ni treba predložiti podatkov o shemah financiranja podjetij (HF. 2.3). To izvzetje ponovno pregleda Skupni odbor EGP, kadar podatki, ki jih predloži Lihtenštajn, pokažejo, da odhodki za sheme financiranja podjetij v Lihtenštajnu niso več zanemarljivi.“
            
         
         
            
               3.PRAVNI ELEMENTI PREDLOGA
            
            
               V členu 1(3) Uredbe Sveta (ES) št. 2894/94 o pravilih za izvajanje Sporazuma EGP je določeno, da Svet v imenu Unije na predlog Komisije določi stališče glede takih sklepov. 
            
            
               Komisija predloži osnutek sklepa Skupnega odbora EGP kot stališče Unije Svetu v odobritev. Komisija upa, da bo lahko stališče v najkrajšem možnem času predstavila v Skupnem odboru EGP.
            
            
               2015/0299 (NLE)
            
            
               Predlog
            
            
               SKLEP SVETA
            
            
               o stališču, ki se sprejme v imenu Evropske unije v Skupnem odboru EGP glede spremembe Priloge XXI (Statistika)
                  k Sporazumu EGP
                  (statistični podatki o izdatkih za zdravstveno varstvo)
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije, zlasti člena 338(1) v povezavi s členom 218(9) Pogodbe,
            
            
               ob upoštevanju Uredbe Sveta (ES) št. 2894/94 z dne 28. novembra 1994
                  2
                o pravilih za izvajanje Sporazuma o Evropskem gospodarskem prostoru, zlasti člena 1(3) Uredbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Sporazum o Evropskem gospodarskem prostoru
                  3
                (v nadaljnjem besedilu: Sporazum EGP) je začel veljati 1 januarja 1994.
            
            
               (2)Na podlagi člena 98 Sporazuma EGP se lahko Skupni odbor EGP med drugim odloči spremeniti Prilogo XXI (Statistika) k Sporazumu EGP.
            
            
               (3)Uredbo Komisije (EU) 2015/359
                  4
                je treba vključiti v Sporazum EGP. Informacije o dnevni oskrbi in shemah financiranja podjetij ter ambulantni in dnevni oskrbi v Lihtenštajnu niso na voljo, zato bi bilo treba Lihtenštajn izvzeti iz obveznosti zagotavljanja teh podatkov.
            
            
               (4)Prilogo XXI (Statistika) k Sporazumu EGP bi bilo zato treba ustrezno spremeniti. 
            
            
               (5)Stališče Unije v Skupnem odboru EGP bi zato moralo temeljiti na priloženem osnutku sklepa –
            
            
               SPREJEL NASLEDNJI SKLEP: 
            
            
               Člen 1
            
            
               Stališče, ki se v imenu Unije sprejme v Skupnem odboru EGP glede predlagane spremembe Priloge XXI (Statistika) k Sporazumu EGP, temelji na osnutku sklepa Skupnega odbora EGP, priloženega temu sklepu.
            
         
         
            
               Člen 2
            
            
               Ta sklep začne veljati na dan sprejetja.
            
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  UL L 62, 6.3.2015, str. 6.
               
               
                  
                     (2)
                  UL L 305, 30.11.1994, str. 6. 
               
               
                  
                     (3)
                  UL L 1, 3.1.1994, str. 3. 
               
               
                  
                     (4)
                  Uredba Komisije (EU) 2015/359 z dne 4. marca 2015 o izvajanju Uredbe (ES) št. 1338/2008 Evropskega parlamenta in Sveta glede statističnih podatkov o izdatkih in financiranju zdravstvenega varstva (UL L 62, 6.3.2015, str. 6).
               
            
      
    ---documentbreak--- 
      
         
               EVROPSKA KOMISIJA
            Bruselj, 16.12.2015
            COM(2015) 656 final
            PRILOGA
            SKLEP SKUPNEGA ODBORA EGP št…/2015z dne o spremembi Priloge XXI (Statistika) k Sporazumu EGPkSklepu Svetao stališču, ki se sprejme v imenu Evropske unije v Skupnem odboru EGP glede spremembe Priloge XXI (Statistika) k Sporazumu EGP
            
               
         
         
            
               PRILOGA
               
                  SKLEP SKUPNEGA ODBORA EGP št…/2015
                  z dne 
                  o spremembi Priloge XXI (Statistika) k Sporazumu EGP
               
            
               SKUPNI ODBOR EGP JE –
            
            
               ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP), zlasti člena 98 Sporazuma EGP,
            
            
               ob upoštevanju naslednjega:
            
            
               (1)
                     Uredbo Komisije (EU) 2015/359 z dne 4. marca 2015 o izvajanju Uredbe (ES) št. 1338/2008 Evropskega parlamenta in Sveta glede statističnih podatkov o izdatkih in financiranju zdravstvenega varstva
                  1
                je treba vključiti v Sporazum EGP.
            
            
               (2)
                     Prilogo XXI k Sporazumu EGP bi bilo zato treba ustrezno spremeniti –
            
            
            
               SPREJEL NASLEDNJI SKLEP:
            
            
               Člen 1
            
            
               Za točko 18z5 (Izvedbena uredba Komisije (EU) št. 205/2014) Priloge XXI k Sporazumu EGP se vstavi naslednje:
            
            
               „18z6.
                     32015 R 0359: Uredba Komisije (EU) 2015/359 z dne 4. marca 2015 o izvajanju Uredbe (ES) št. 1338/2008 Evropskega parlamenta in Sveta glede statističnih podatkov o izdatkih in financiranju zdravstvenega varstva (UL L 62, 6.3.2015, str. 6).
            
            
               Za namene tega sporazuma veljajo določbe Uredbe z naslednjima prilagoditvama:
            
            
               (a)
                     Lihtenštajnu ni treba predložiti ločenih podatkov za dnevno zdravljenje (HC. 1.2), dnevno rehabilitacijo (HC. 2.2) in dnevno dolgotrajno oskrbo (zdravje) (HC. 3.2), ki se vključijo v podatke za ambulantno zdravljenje (HC. 1.3), ambulantno zdravljenje in rehabilitacijo (HC. 2.3) oziroma ambulantno dolgotrajno oskrbo (zdravje) (HC. 3.3).
            
            
               (b)
                     Lihtenštajnu ni treba predložiti podatkov o shemah financiranja podjetij (HF. 2.3). To izvzetje ponovno pregleda Skupni odbor EGP, kadar podatki, ki jih predloži Lihtenštajn, pokažejo, da odhodki za sheme financiranja podjetij v Lihtenštajnu niso več zanemarljivi.“
            
            
               Člen 2
            
            
               Besedilo Uredbe (EU) 2015/359 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
            
            
               Člen 3
            
            
               Ta sklep začne veljati […] pod pogojem, da so bila predložena vsa uradna obvestila v skladu s členom 103(1) Sporazuma EGP*.
            
            
               
                  2Člen 4
            
         
         
            
               Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
            
            
               V Bruslju, 
            
            
                  Za Skupni odbor EGP
            
            
                  Predsednik
            
            
                  
                     
                     
                     
                     
                     […]
            
            
                  
                  
                  Sekretarja
                  Skupnega odbora EGP
            
            
                  
                     
                     
                     
                     
                     [...]
            
         
         
            
                  
                     (1)
                  UL L 62, 6.3.2015, str. 6.
               
               
                  
                     (2)
                  [Navedena ni nobena ustavna zahteva.] Navedene so ustavne zahteve.